wickkiey/tamil-wikipedia-chunked huggingface dataset:
# பெருமூளை

## கட்டமைப்பு

### மூளைய அரைக்கோளங்கள்

நடு நெட்டாங்குப்பிளவு மூலம், மூளையம் இரு அரைக்கோளங்களாகப் பிரிக்கப்பட்டுள்ளது. இது இடது - வலது எதிர்ப்பக்கப்புடை மூளை (contralateral brain) என்று அழைக்கப்படும். அதாவது, வலது அரைக்கோளம், இடது உடலையும், இடது அரைக்கோளம் வலது உடலையும் கட்டுப்படுத்துகின்றது. அணியமிதடு, பின்பு தொலைமிதடாகவும் (telencephalon) ஈர்மிதடாகவும் (diencephalon) விருத்தியடைய, முதுகுப்புற தொலைமிதடு, பழையத்தை (pallium) உருவாக்கும். பழையமே பின்பு முலையூட்டிகளிலும் ஊர்வனவற்றிலும் மூளைய மேற்பட்டையாக மாறுகின்றது. வயிற்றுப்புற தொலைமிதடு, அடிமூளைத்திரளை (basal ganglia) தோற்றுவிக்கும். ஈர்மிதடு, பரிவகம் அல்லது தலைமத்தையும் (thalamus), பரிவகக்கீழ் அல்லது கீழ்த்தலைமத்தையும் உருவாக்குகின்றது. பின்பு விழித்திரையாக வளர்ச்சியடைகின்ற பார்வைப் புடகங்களும் (optic vesicles) ஈர்மிதட்டிலிருந்து உருவாகுபவை தான். முதுகுப்புற தொலைமிதடு நடுக்கோட்டால் பிரிக்கப்பட்ட இரு தொலைமிதட்டுப்புடகங்களை உருவாக்கும். இவையே பின்பு இரு அரைக்கோளங்களாகின்றன. பறவைகள், மீன்கள் என்பவற்றிலும் முதுகுப்புற தொலைமிதடு காணப்படும் போதும், அது படலங்களாக இருப்பதில்லை என்பதால், அவற்றை மேற்பட்டை என்று சொல்வதில்லை.
# பெருமூளை

## தொழில்கள்

பெருமூளை உணர்வு உறுப்புகளிலிருந்து தகவலைப் பெறுகிறது.இது நினைவு மற்றும் செயல்களை (தன்னார்வ தசை செயல்பாடுகள்) கட்டுப்படுத்துகிறது. பெருமூளை திட்டமிடல்,யோசித்தல்,பேசுதல் மற்றும் தகவல்களை ஒருங்கிணைத்தல் ஆகிய பணிகளை செய்கின்றது.
- புலனுணர்வுகள் (பார்வை, கேட்டல், சுவை, மோப்பம், தொடுகை)
- சிந்தனை, ஏரணம், ஆளுமை.
- மனித உடலின் இயக்கம்
- மொழியும் தொடர்பாடலும்
- கற்றல், நினைவுகூரல்
# பெருமூளை

## வெளியிணைப்புகள்

- மூளையம், மருத்துவக்குறிப்புகள்
- NIF Search - மூளையம்
# சிறுமூளை

சிறுமூளை cerebellum( pl. cerebella அல்லது cerebellums ; இலத்தீன் மொழியில் "சிறிய மூளை") என்பதுஅனைத்து முதுகெலும்புகளின் பின் மூளையின் முதன்மைக் கூறாகும். பொதுவாக பெருமூளை விட சிறியதாக இருந்தாலும், மோர்மிரிட் மீன்கள் போன்ற சில விலங்குகளில் அது பெரியதாகவோ அல்லது இன்னமும்பெரியதாகவோ இருக்கலாம். மனிதர்களில், சிறுமூளை உடலின் இயக்கக் கட்டுப்பாட்டில் முதன்மைப் பங்கு வகிக்கிறது. இது கவனம் மற்றும் மொழி போன்ற சில அறிவாற்றல் செயல்பாடுகளிலும், அச்சம், இன்பம் சார்ந்த துலங்கல்களை ஒழுங்குபடுத்துதல் போன்ற உணர்ச்சிக் கட்டுப்பாடுகளிலும் ஈடுபடலாம். ஆனால் அதன் இயக்கம் சார்ந்த செயல்பாடுகள் மிகவும் உறுதியாக நிறுவப்பட்டுள்ளன. மனிதச் சிறுமூளை இயக்கத்தைத் தொடங்காது, ஆனால் ஒருங்கிணைப்பு, துல்லியம், மேலும் துல்லியமான நேரத்துக்குப் பங்களிக்கிறது: இது முதுகுத் தண்டு மற்றும் மூளையின் பிற பகுதிகளிலிருந்து உள்ளீட்டைப் பெறுகிறது, மேலும் இந்த உள்ளீடுகளை இயக்கச் செயல்பாட்டிற்கு ஒருங்கிணைக்கிறது. சிறுமூளையின் சிதைவு மனிதர்களில் நேர்த்தியான இயக்கம், சமனிலை, தோரணை, இயக்க உணர்தல் ஆகியவற்றில் கோளாறுகளை உருவாக்குகிறது.
# தி கல்கட்டா க்ரோமோஸோம்

**கல்கத்தா குரோமோசோம்** என்பது இந்திய எழுத்தாளர் அமிதாவ் கோசினால் 1995 ஆம் ஆண்டு எழுதப்பட்ட ஒரு ஆங்கில புதினமாகும். மருத்துவ துப்பறிவு வகையை சார்ந்த இப்புத்தகமானது ஒருவருக்கொருவர் தொடர்பில்லாதது போல் புனையப்படும் கதாபாத்திரங்கள். சில மர்மமான நிகழ்வுகளால் எவ்வாறு சம்பந்தப்படுகிறார்கள் என்பதை சித்தரிக்கும் வகையில் எழுதப்பட்டுள்ளது. இக்கதையின் பெரும் பகுதியானது கல்கத்தாவில் குறிப்பிடபடாத நேரத்தில் நடப்பதாக அமைக்கப்பட்டிருக்கிறது. இப்புத்தகமானது 1898 ஆம் ஆண்டில் மலேரியா நோய் ஆராய்ச்சியின் மூலம் புகழடைந்த நோபல் பரிசு பெற்ற விஞ்ஞானி சேர் ரொனால்ட் ரோஸின் வாழ்க்கை மற்றும் காலத்தை அடிப்படையாகக் கொண்டு எழுதப்பட்டுள்ளது.
இந்த நாவலானது 1997 ஆம் ஆண்டில் ஆர்தர் சி. கிளார்க் விருது பெற்ற பெற்றுள்ளது.
# தி கல்கட்டா க்ரோமோஸோம்

## கதைச்சுருக்கம்

எதிர்கால நியூயார்க்கில் வசிக்கும் அன்டார், சர்வதேச நீர் கவுன்சிலுக்காக தரவு செயலாக்கத்தை செய்யும் கதையுடன் புதினம் ஆரம்பிக்கிறது. 1995 ஆம் ஆண்டில் கல்கத்தாவில் காணாமல் போன லைஃப்வாட்ச் என்ற அமைப்பின் (அன்டாரின் முன்னாள் முதலாளி) ஊழியர் எல். முருகனுடன் ஏற்பட்ட ஒரு வினோதமான சந்திப்பை அன்டார் நினைவுபடுத்துகிறார். சர் ரொனால்ட் ரோஸின் வாழ்க்கையின் மீது தனக்கு ஏற்பட்ட ஈர்ப்பின் காரணமாக முருகன் தன்னை கல்கத்தாவுக்கு மாற்றுமாறு கேட்டிருந்தார். டிஜிட்டல் மயமாக்கப்பட்ட ஆவணக் காப்பகங்கள் மூலம் கல்கத்தாவில் முருகனின் நடமாட்டங்களைக் கண்காணிக்க அன்டார் முயற்சிக்கையில், மற்றொரு கதை இழை முருகனை நேரடியாகப் பின்தொடர்கிறது, ஏனெனில் அவரது பாதை அவரை பல்வேறு கதாபாத்திரங்களுடன் தொடர்பு கொள்ள வைக்கிறது, ஒவ்வொன்றும் மற்றவைகளை விட சுவையானவை மேலும் சதியும் சிக்கலுமானது. இக்கதையின் கால அமைப்பானது முன் பின் மாறி வரும் வகையில் அமைக்கப்பட்டிருப்பதால் சற்று சிக்கலாக தோன்றும்படி அமைய பெற்றுள்ளது, அன்டர் வாழ்ந்த நியூயார்க் நகரமும் முருகனின் கொல்கத்தாவும் ஒரே காலகட்டத்தில் அமையப்பெற்றது போல் தோற்றம் அளித்தாலும் அவை வெவ்வேறு காலகட்டங்களில் அமையப்பெற்றதாக புதினத்தில் தெளிவாகக் கூறப்படுகிறது.  
பழைய மற்றும் தொலைந்துபோன ஆவணங்கள் மற்றும் தொலைபேசி செய்திகள் பற்றிய தனது ஆராய்ச்சியின் மூலம், ரோஸின் மலேரியா ஆராய்ச்சியின் பின்னால் மறைந்திருக்கும் ஒரு ஆழமான ரகசியத்தை முருகன் திட்டமிட்டு கண்டுபிடித்தார் என்று அன்டார் தீர்மானிக்கிறார் - *'நித்திய வாழ்க்கையை வழங்கக்கூடிய ஒரு தலைமறைவு அறிவியல் மற்றும் மாய இயக்கம்* என்ற குழுவில் இவ்வகையான அழியா வாழ்வை பெற பின்வரும் செயல்முறை பின்பற்றப்பட்டதாக விவரிக்கப்பட்டுள்ளது: இந்த இயக்கத்தின் சீடர்கள் தங்கள் குரோமோசோம்களை மற்றொருவரின் உடலில் மாற்றலாம், படிப்படியாக அந்த நபராக மாறலாம்.இந்த நாவலில், ரொனால்ட் ரோஸ் மலேரியா ஒட்டுண்ணி சார்ந்த புதிர்களை கண்டுபிடிக்கவில்லை எனவும், மாய விஞ்ஞானத்தை பின்பற்றுபவர்கள் மற்றும் பூர்வீக இந்தியர்கள் ஆகியோரே ரோஸ் அவருக்கு உறுதுணையாக இருந்து அவரின் ஆய்வு முடிவுகளுக்கு வழிகாட்டினர் எனவும் கூறப்பட்டுள்ளது. இந்த கட்டத்தில், மலேரியாவின் ஒரு புதிய மாறுபாடு உருவாகும், மேலும் குரோமோசோம்-பரிமாற்ற நுட்பத்தைப் பயன்படுத்தி குழுவின் ஆராய்ச்சி இன்னும் முன்னேறும்.
# மாரியப்பன் பெரியசாமி

**மாரியப்பன் பெரியசாமி**(பிறப்பு 1952)(*Mariappan Periasamy*) ஓர் இந்திய கரிம உலோகவியல் வேதியியலாளரும் ஐதராபாத் பல்கலைக்கழகத்தின். வேதியியல் துறைப் பேராசிரியரும் ஆவார். இவர் கரிம உலோக இணைவுகளைப் பயன்படுத்தி பல்வகைப்பட்ட மூலக்கூறு அமைப்புகளை கட்டமைத்தல் தொடர்பான, தமது பரிசோதனைகளுக்காக நன்கறியப்படுபவர் ஆவார். மேலும் இந்திய தேசிய அறிவியல் கழகம் மற்றும் இந்திய அறிவியல் கழகம் ஆகிய அமைப்புகளில் தேர்ந்தெடுக்கப்பட்ட உறுப்பினராவார். இந்திய அரசின் அறிவியல் ஆராய்ச்சிக்கான உயர் முகமையாக விளங்கும் அறிவியல் மற்றும் தொழில் துறை ஆராய்ச்சிக் குழுமம், இவருக்கு இந்தியாவின் மிக உயர்ந்த அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி சொரூப் பட்நாகர் விருதினை, வேதி அறிவியலில் இவரது பங்களிப்பிற்காக 1996 ஆம் ஆண்டு வழங்கியது.
# மாரியப்பன் பெரியசாமி

## வாழ்க்கைக் குறிப்பு

எம்.பெரியசாமி, தென்னிந்திய மாநிலங்களில் ஒன்றான தமிழ்நாட்டின் விருதுநகர் மாவட்டத்திலுள்ள திருவில்லிபுத்தூர் எனும் ஊரில் மாரியப்பநாடார் - கிருட்டிணம்மாள் தம்பதிக்கு மகனாக 1952ஆம் ஆண்டு அக்டோபர் திங்கள் 6ஆம் நாள் பிறந்தார். இவர்தம் பள்ளிப் படிப்பினை கம்மாப்பட்டி தொடக்கப் பள்ளியிலும் திருவில்லிபுத்தூர் சி. எம். எஸ். உயர்நிலைப் பள்ளியிலும் பயின்றார். மேலும் 1970ஆம் ஆண்டு இவர்தம் முன் பல்கலைக்கழகப் படிப்பினை பாளையங்கோட்டையிலுள்ள புனித ஜான் கல்லூரியில் படித்தார். பின்னர் 1982 ஆம் ஆண்டில் இந்தியா திரும்பிய அவர் ஐதராபத் பல்கலைக்கழகத்தில் வேதியியல் துறையில் சேர்ந்து 1993 ஆம் ஆண்டு வரை பேராசிரியராகப் பணியாற்றினார். இதற்கிடையில் அவர் 1995 இல் வருகைதரு அறிவியலறிஞராக தேசிய அறிவியல் ஆராய்ச்சி மையத்திலும், வருகைதரு பேராசிரியராக 1996 இல் ஆம்ஸ்டர்டாம் பல்கலைக்கழகத்திலும், 1997இல் மர்பர்க்கு பல்கலைக்கழகத்திலும் பணியாற்றினார். அவர் கரிம உலோகவியல் மற்றும் சமச்சீரின்மை (வேதியியல்) கரணிகள் ஆகியவற்றின் தயாரிப்பில் புதிய வழிமுறைகளை மேம்படுத்தும் ஒரு குழுவினை வழிநடத்துகிறார். இக்குழுவினருள் பலர் ஆய்வகங்கள் மற்றும் தொழிற்சாலைகளைப் பயன்படுத்துபவர் ஆவர். இவரது குழுவினரால் வடிவமைக்கப்பட்ட சோடியம்போரோஹைடிரைடு-12 (குறியீடு:NaBH4/I2) எனும் கரணி அமைப்பானது தொழிற்துறை தரநிலையாக ஆகியுள்ளது. மேலும் அவர் உயிரிப் பொருள்கள் மற்றும் சூரிய ஆற்றலிலிருந்து குறைந்த செலவில் மின்சாரம் உற்பத்தி செய்வதற்கான செயல்முறைகளை உருவாக்கியுள்ளார். அவரது ஆராய்ச்சிகள் பல கட்டுரைகளாக ஆவணப்படுத்தப்பட்டுள்ளன; ”ஆய்வு வாயில்” (ஆங்கிலம்: ResearchGate), என்னும் இணையக் கட்டுரைக் களஞ்சியம் இவரது 276 ஆய்வுக் கட்டுரைகளை நிரல்படுத்தியுள்ளது. இவர் 2007 ஆம் ஆண்டு முதல் போரோன் வேதியியலுக்கான பன்னாட்டு அறிவியல் குழுவின் உறுப்பினராகவும் சில அறிவியல் இதழ்களின் ஆசிரியர்குழு உறுப்பினராகவும் பணியாற்றி வருகிறார். 2006-11 ஆம் ஆண்டுகளில் இந்திய அறிவியல் மற்றும் தொழில்நுட்பத் துறையில் உள்ள ஏ.ஜே.சி. போஸ் தேசிய ஆட்சி கழக உறுப்பினராகவும், 2005ஆம் ஆண்டில் இந்திய தேசிய கழகத்தின் உறுப்பினராகவும் இருந்தார். 2007 ஆம் ஆண்டில் இந்திய வேதியியல் ஆராய்ச்சி கழகத்திடமிருந்து வெள்ளிப் பதக்கத்தினைப் பெற்றார். இவர் 1995இல் புனே பல்கலைக் கழகத்தின் பேராசிரியர் என். எஸ். நரசிம்மன் அறக்கட்டளை விருது, 1999இல் மும்பை பல்கலைக்கழகத்தின் பேராசிரியர் ஏ. பி. குல்கர்னி அறக்கட்டளை சொற்பொழிவு, 2004 இல் இந்திய வேதியியல் கழகத்தின் பேராசிரியர் டி. பி. சக்ரபர்த்தியின் 60 ஆம் பிறந்தநாள் விருது ஆகிய விருது வழங்கும் நிகழ்வுகளில் உரைகள் ஆற்றியுள்ளார்.
# ஹுரை (சட்டமன்ற தொகுதி)

**ஹுரை சட்டமன்ற தொகுதி** இந்தியா, மத்திய பிரதேச மாநிலத்தில் உள்ள 230 விதான் சபா தொகுதிகளில் (Legislative Assembly) ஒன்றாகும்.
# ஹுரை (சட்டமன்ற தொகுதி)

## கண்ணோட்டம்

ஹுரை (தொகுதி எண் 36)சாகர் மாவட்டத்தில் உள்ள எட்டு (8) சட்டப்பேரவைத் தொகுதிகளில் ஒன்றாக உள்ளது. இந்த தொகுதி தற்போது ஹுரை நகராட்சியையும் ஹுரை தாலுகாவின் ஒரு பகுதியையும் உள்ளடக்கியிருக்கிறது .  
சாகர் மக்களவை தொகுதியின் ஒரு பகுதியான ஹுரை,ஏழு விதான் சபை பிரிவுகளைக் கொண்டுள்ளது. அவைபினா, சுர்கி, நர்யோலிமற்றும் சாகர் ஆகியவை சாகர் மாவட்டத்திலும், குர்வாய், சிரோன்ஜ் மற்றும் சம்ஷாபாத்ஆகியவை விதிஷா மாவட்டத்திலும் உள்ளன.
# ஹுரை (சட்டமன்ற தொகுதி)

## சட்டப் பேரவைஉறுப்பினர்கள்

**இரட்டை உறுப்பினர் தொகுதிகள்**:  
- 1951: கயா பிரசாத் மதுரா பிரசாத், இந்திய தேசிய காங்கிரஸ் / ராம்லால் பால்சந்த், இந்திய தேசிய காங்கிரஸ்
- 1957: படாய் ஹல்கி, இந்திய தேசிய காங்கிரஸ் / ரிஷாப் குமார் மோகன்லால், இந்திய தேசிய காங்கிரஸ்  
**ஒற்றை உறுப்பினர் தொகுதிகள்**:
- 1962: நந்த லால் பரமானந்த், இந்திய தேசிய காங்கிரஸ்
- 1967: கே. எல். சௌத்ரி, பாரதிய ஜன சங்கம்
- 1972: லீலாதர், இந்திய தேசிய காங்கிரஸ் (நான்)
- 1977: ராம் பிரசாத், ஜனதா கட்சி
- 1980: ஹரிசங்கர் மங்கள் பிரசாத் ஆகிர்வார், இந்திய தேசிய காங்கிரஸ் (நான்)
- 1985: மால்டி அரவிந்த் குமார், இந்திய தேசிய காங்கிரஸ்
- 1990: தர்மு ராய், பாரதிய ஜனதா கட்சி
- 1993: தர்மு ராய், பாரதிய ஜனதா கட்சி
- 1998: தர்மு ராய், பாரதிய ஜனதா கட்சி
- 2003: தர்மு ராய், பாரதிய ஜனதா கட்சி
- 2008: அருணோதயா செளபே, இந்திய தேசிய காங்கிரஸ்
- 2013: பூபேந்திர சிங், பாரதிய ஜனதா கட்சி
- 2018: பூபேந்திர சிங், பாரதிய ஜனதா கட்சி
# ஹுரை (சட்டமன்ற தொகுதி)

## மேலும்காண்க

- ஹுராய்
# காதோலை கருகமணி

**காதோலை கருகமணி** அந்தக் காலத்தில் சுவாசினிகள் இன்றுபோல திருமாங்கல்யம் அணியும் முறை கிடையாது. சுமங்கலிப் பெண்கள் அணிவது கருகமணியும், பனை ஓலையாலான காதணியும் தான். இன்றும் இல்லங்களில் வர-மகாலட்சுமி அம்மனை அலங்காரம் செய்கையில், இந்தக் காதோலை-கருகமணி (வெளிர்சிவப்பு நிறத்தில் சுருட்டப்பட்ட பனை ஓலை ஒரு கருப்பு நிற சிறு வளையத்துள் நுழைத்தது) சார்த்தப்படுகிறது.
# காதோலை கருகமணி

## அணிகலன்கள்

### காதோலை

காதோலை என்பது பனை ஓலையால் செய்யப்பட்ட சுருள் வடிவிலான ஒரு அணிகலன் ஆகும். தமிழ்நாட்டில் கூடலூர் பகுதியில் பனியர், கரும்பர், காட்டுநாயக்கர் இன மக்கள் பனை ஓலையில் செய்த காதோலையைப் பயன்படுத்தி வருகின்றனர். இவர்கள் தாளம் செடியின் இலை, கருகமணி, கொசுதேனடை ஆகியவற்றைப் பயன்படுத்திக் காதோலையைச் செய்கின்றனர்.
# காதோலை கருகமணி

## அணிகலன்கள்

### காதோலை கம்மல்

காதோலை கம்மல் என்பது தமிழ்நாட்டின், நீலகிரி மலையின் பந்தலூர், கூடலூர், எருமாடு உள்ளிட்டப் பகுதிகளில் வசிக்கும் பனியர் இனத்து பழங்குடி மக்கள் அணியும் வண்ணமயமான பாரம்பரியக் காதணி ஆகும். நகர நாகரீகத்தின் தாக்கத்தால் இந்தக் கம்மல் அணிவது தண்டட்டியைப் போல அருகிவருகிறது. இதனால் பனியர் இனத்துப் பெண்களில் சிலர் மட்டும் இன்னமும் இந்தக் காதோலை அணிந்துவருகின்றனர். இந்தக் காதணியை இந்த மக்களே செய்து கொள்கின்றனர். இந்தக் கம்மலை அணிவதற்காகக் காதுத்துளையை வளர்ந்து பின்னர், இரண்டு அங்குல விட்டமுள்ள காது துவாரத்தில் காதணி அணியப்படுகிறது.
# காதோலை கருகமணி

## காதணி செய்யும் முறை

முதலில் கைதை சக்கை என்னும் ஒரு காட்டு மரத்தின் ஓலையை, தண்ணியில் வேகவைக்கின்றனர். ஓலை வெந்தபிறகு வெளியில எடுத்து காயவைத்து, மலைத் தேன் மெழுகை ஓலையில் தடவி ஓலையை வேண்டிய அளவுக்குச் சுருட்டி அதில் பாசிமணிகளை ஒட்டுவார்கள் (முற்காலத்தில் சிவப்பு, பச்சை என வண்ணமயமான மர விதைகளை ஒட்டியுள்ளனர். பின்னர், பாசி மணிகளை ஒட்டும் பழக்கம் வந்துள்ளது). ஓலையை மூன்று நாட்கள் உலரவைத்து காதில் அணிவார்கள். தேன் மெழுகால் மெருகேத்துவதால் இந்தக் கம்மல் ஒன்றரை ஆண்டுகள்வரை பயன்படுத்த இயலும், பின்னர் இதேபோலப் புதியதாக வேறொரு காதணியைச் செய்து அணிந்துகொள்வர்.
# காதோலை கருகமணி

## ஆடிப்பெருக்கு விழா

ஆடிமாதம் 18ம் நாள் ஆடிபெருக்கு விழா காவிரி கரையோரத்தில் உள்ள மக்கள் வெகு சிறப்பாகக் கொண்டாடி வருகின்றனர். இந்த நாளில் காவிரித் தாய்க்கு நன்றி தெரிவிக்கும் விதமாக விவசாயிகளும், புதுமணத் தம்பதிகளும், இளம் பெண்களும் குடும்பத்துடன் காவிரி ஆற்றுக்கு வந்து அரிசி, பழங்கள், அவல், மலர்கள் ஆகியவற்றை வைத்துப் படையலிடுவார்கள். சுமங்கலிப் பெண்கள் காவிரி ஆற்றுக்கு வந்து எப்போதும் தங்கள் வாழவும், வளமும் குன்றாமல் இருக்க வேண்டும் எனக் காவிரித்தாயிடம் வேண்டிக் கொண்டு ஒருவருக்கொருவர் புதிய மஞ்சள் நூலை அணிந்து கொள்வார்கள்.  
புதுமணத் தம்பதிகள் தங்கள் திருமணத்தின்போது அணிந்து கொண்ட மாலைகளை வீட்டில் பத்திரப்படுத்தி வைத்து அதனை ஆடிப்பெருக்கு விழாவின்போது கொண்டு வந்து ஆற்றில், குளத்தில் விடுவது வழக்கும். அதேபோலப் புதுமணத் தம்பதிகளின் தாலிகயிற்றைப் பிரித்துப் புதிதாக அணிந்து கொள்ளும் வழக்கமும் இந்நாளில் கடைபிடிக்கப்படுகிறது. அன்றைய தினம் பனைஓலையால் செய்யப்பட்ட காதோலையையும், கருப்பு வளையல், குங்குமம் ஆகியவற்றைக் கொண்ட கருகமணியையும் இணைத்துக் காவிரித் தாய்க்குப் படையலிடுவது வழக்கம்.  
இந்தக் காதோலை கருகமணியைக் கும்பகோணம் அருகே பாபுராஜபுரத்தில் உள்ள சிலர் கடந்த இருபது ஆண்டுகளாகச் செய்து, தஞ்சை மாவட்டம் மட்டுமல்லாமல் தமிழகம் முழுவதும் விற்பனைக்கு அனுப்பி வைக்கின்றனர். ஆடிப்பெருக்கு, வரலட்சுமி நோன்பு, மாசி மகத் தீர்த்தவாரி ஆகிய தினங்களில் காதோலை கருகமணியை நீர்நிலையில் வைத்து படையல் செய்வது வழக்கம். ஆடிப்பெருக்கின் போது இந்தக் காதோலையும், கருகமணியும் படையலில் முக்கியமாக இருக்கும்.
# காதோலை கருகமணி

## வரலட்சுமி விரதம்

இந்து சமயத்தில் வரலட்சுமி விரதம் இருப்பவர்கள் தங்கள் வீட்டின் தென்கிழக்கு மூலையில் சிறு மண்டம் அமைத்து அதில் சந்தனத்தால் ஆன வரலட்சுமியின் முகம் செய்து வழிபடுகின்றனர். இந்த வழிபாட்டில் மஞ்சள் ஆடை, காதோலை கருகமணி ஆகியவற்றை வைத்து வழிபடுகின்றனர்.
# காதோலை கருகமணி

## தயாரிப்பு முறை

பனை ஓலைகளை நறுக்கி வெயிலில் காய வைத்து இளம் சிவப்பு வணம் கலந்த கொதிக்கும் நீரில் இட்டுப் பனை ஓலைகளுக்குச் சாயமேற்றுகின்றனர். அதன் பின் சாயமேற்றப்பட்ட ஓலைகளை நறுக்கிச் சுருளாக சுற்றி அதில் கருநிற வலையளை பொருத்திவிடுகின்றனர்.  
காதோலை கருகமணிகளைத் தஞ்சை மாவட்டம் திருவிடைமருதூர் அருகே சாத்தனூர், வேப்பத்தூர் மற்றும் கும்பகோணம் அருகே பாபுராஜபுரம் ஆகிய ஊர்களில் தயாரிக்கின்றனர்.
# அன்னகாரன் குப்பம்

**அன்னகாரன் குப்பம்** (Annakarankuppam) என்பது தமிழ்நாட்டின், கடலூர் மாவட்டத்தில் பண்ணுருட்டி வட்டத்தில் உள்ள ஒரு கிராமமாகும். இந்த கிராமம் மாவட்டத் தலைநகரான கடலூரில் இருந்து 35 கி.மீ. தொலைவும், பண்ணுருட்டியில் இருந்து 9 கி.மீ. தொலைவிலும், மாநிலத் தலைநகரான சென்னையில் இருந்து 203 கி.மீ. தொலைவிலும் உள்ளது. இந்த கிராமத்தில் உள்ள இரண்டு தெருக்களில் வாழும் குறிப்பிட்ட வகையறா மக்களின் வீடுகளில் கதவு வைக்கப்படுவதில்லை. கதவுக்கு பதில் மரத்தால் செய்த படல் கொண்டோ அல்லது துணிகொண்டோ வாசலை அடைத்துக் கொள்வதை வழக்கமாக கொண்டுள்ளனர்.
# அன்னகாரன் குப்பம்

## வரலாறு

இந்த மக்களின் முன்னோர்கள் காலத்தில் எல்லா வீட்டுக்கும் கதவு இருந்துள்ளது. ஒரு காலத்தில் இவர்களின் குடும்பக் கன்னிப் பொண் ஒருவரை ஏதோ ஒரு காரணத்தால் கதவில் வைத்து நெறித்துக் கொன்றுவிட்டனர். அதன்பிறகு ஊரில் அந்நக் கன்னிப்பெண்ணின் ஆவியால் வேண்டாத நிகழ்வுகள் ஏற்பட்டதாக மக்கள் நினைத்தனர்.  
இதற்குப் பரிகாரம் கேட்டபொழுது, ‘எனக்கு ஏற்பட்ட கதி இன்னொரு பொண்ணுக்கு ஏற்படக் கூடாது. அதனால், நீங்கள் யாரும் கதவு வெத்து வீடு கட்டக்கூடாது. நானே கதவாக இருந்து காவல் காப்பேன்' என்று அந்தப் பொண்னின் ஆவி கூற, அன்றிலிருந்து வீடுகளுக்கு கதவுகள் அமைப்பதில்லை. அந்தப் பொண்ண பூவாடைக்காரி என்ற பெயரால் வணங்கிவருகின்றனர்.
# திருவரங்குளம் சிவன் கோவில்

**திருவரங்குளம் சிவன் கோவில்** (*Thiruvarangulam Shiva Temple*) இந்ந்தியாவின் தமிழ்நாடு மாநிலம் புதுக்கோட்டை மாவட்டத்தில் ஒன்றியமாக விளங்கும் திருவரங்குளத்தில் அமைந்துள்ளது. மிகவும் பழமையான இச்சிவன் கோவிலின் மூலவர் அரங்குளநாதர் என்ற பெயராலும் இவருடைய துணைவியார் பிரகதாம்பாள் என்றும் அழைக்கப்படுகிறார். கோயில் பிரகாரத்தில் உள்ள தட்சிணா மூர்த்தி கைகளில் வீணையுடன் நன்றி கூறுகிறார்.  
காலை 6:00 மணி முதல் 11:00 மணி வரையிலும் மாலையில் 4:00 மணி முதல் இரவு 8:30 மணி வரையிலும் கோவில் திறந்திருக்கும்.
# பெரிய கொடிவேரி

**பொிய கொடிவோி** (Periya Kodiveri) என்பது தமிழ்நாட்டின் ஈரோடு மாவட்டத்தில், கோபிசெட்டிபாளையம் வட்டத்தில் உள்ள ஒரு பேரூராட்சி ஆகும். இது கோபிசெட்டிபாளையத்திலிருந்து 16 கி.மீ. தூரமும், மாவட்டத் தலைமையகமான ஈரோட்டில் இருந்து 54 கி.மீ. தூரத்தில் உள்ளது. இந்த பேரூராட்சி மாநில நெடுஞ்சாைலயான 15 இல் அமைந்துள்ளது. இது கோபிசெட்டிபாளையம் மற்றும் சத்தியமங்களத்தை இணைக்கிறது. 2011 மக்கள்தொகை கணக்கெடுப்பபின்படி பொிய கொடிவோி மக்கள்தொகை 12,330, இதில் ஆண்கள் எண்ணிக்கை 6,181, பெண்கள் எண்ணிக்கை 6,149, ஆகும். கொடிவோி அணை, புறநகரில் அமைந்துள்ள ஒரு முக்கிய சுற்றுலாத் தலமாகும்.
# பெல்ஜியப் பளிங்கு

**பெல்ஜியப் பளிங்கு** (*Belgian Marble*) என்பது பெல்ஜியத்தில் உள்ள வல்லோனியாவில் எடுக்கப்பட்ட சுண்ணக்கல்லுக்குக் கொடுக்கப்பட்ட பெயர் ஆகும். இது நமூர், டினன்ட், டூர்னை, பேசுகில்சு, தீயக்சு, மாசி/கோல்சின் ஆகிய பெல்ஜிய நகரங்களைச் சுற்றி எடுக்கப்படுகிறது.
# பெல்ஜியப் பளிங்கு

### விளக்கம்

இந்தப்பாறை ஒரு உண்மையான பளிங்கு (ஒரு உருமாறிய பாறை) அல்ல, ஆனால் ஒரு வகை சுண்ணாம்புப் பாறை (ஒரு கரைசார்ந்த வண்டல் பாறை) ஆகும். இப்பளிங்கு திடமான அடர் சாம்பல் அல்லது கறுப்பு மற்றும் சிவப்பு, சாம்பல், மற்றும் / அல்லது இளஞ்சிவப்பு நிறங்களில் கிடைக்கிறது. வழுவழுப்பாக்கியபின், பல நிறங்கள் கொண்ட அடுக்குகள் இயற்கையான அலங்கார வடிவங்களை வெளிப்படுத்துகின்றன.
# பெல்ஜியப் பளிங்கு

### வரலாறு

பண்டைய உரோமைக் காலத்தில், யூனியசு பாசசின் பசிலிக்கா போன்ற கட்டடங்களில், பெல்ஜியப் பளிங்கு பயன்படுத்தப்பட்டுள்ளது. மறுமலர்ச்சிக்குப் பின்னர், பாலாசோ பிட்டி, வெர்சாய் அரண்மனை உள்ளிட்ட முக்கியமான ஐரோப்பிய சமய, மதச்சார்பற்ற கட்டிடங்களில் பயன்படுத்தப்பட்டு வருகிறது.  
=
# பிரென்ஃப்ஃக்

**பிரைன்ஃபக்** என்பது 1993 ஆம் ஆண்டில் அர்பன் முல்லர் என்ற கணினி வல்லுனரால் உருவாக்கப்பட்ட ஒரு மறைமுக நிரலாக்க மொழியாகும்.  
இந்த நிரல் மொழி எட்டு எளிய கட்டளைகளை மட்டுமே கொண்டதாகும். ஒரு வழிகாட்டி குறிப்பினை கொண்டுள்ளது. இம்மொழி முழுமையானது தான் என்றாலும், அது நடைமுறை பயன்பாட்டிற்கோ, கணினி மென்பொருள் உருவாக்கத்திற்க்கோ உகந்தது அல்ல, மாறாக பிற கணினி நிரலாளர்களுக்கு சவாலாகவும், மறைபொருளை கண்டறியவும் இம்மொழி பயன்படுகிறது.
# பிரென்ஃப்ஃக்

## பெயர்க்காரணம்

இந்த நிரல் கொச்சைச்சொல் மொழியின்(***பிரைன்ஃபக்***) பெயரே ஒரு மறைபொருளைக் குறிப்பாகக் கொண்டுள்ளது. இது ஒருவரின் புரிதலின் அல்லது சிந்தனைத்திறனையோ, அறிவுத்திறமையையோ அல்லது மூளையின் செயல்பாட்டுத்திறனையோ அதன் வரம்புகளை மீறி சிந்திப்பதையும், மிகவும் சிக்கலான அல்லது அசாதாரணமான விஷயங்களைக் குறிக்கவும் செய்கிறது. ஏனெனில் இம்மொழியின் நோக்கம் உண்மையான மென்பொருளை வடிவமைப்பதற்காக அல்ல, ஆனால் கணினி நிரலாக்கத்தின் எல்லைகளை கண்டறியவும், அதை மீறுவதற்காக அதை சவால் செய்வதுமே ஆகும்.
# பிரென்ஃப்ஃக்

## கட்டளை மொழியமைப்பு

இம்மொழி எட்டு கட்டளைகளைக் கொண்டதாகும். எட்டு மொழி கட்டளைகள் ஒவ்வொன்றும் ஒரே எழுத்துக்களைக் கொண்டுள்ளன:  
| சிறப்பியல்பு | பொருள் |  |
| --- | --- | --- |
| <code>&gt;</code> | தரவு சுட்டியை ஒவ்வொன்றாக அதிகரிக்கவும் (வலதுபுறத்தில் உள்ள அடுத்த செல்லை சுட்டிக்காட்ட). |  |
| <code>&lt;</code> | தரவு சுட்டியை ஒவ்வொன்றாக குறைக்கவும் (இடதுபுறத்தில் உள்ள அடுத்த செல்லை சுட்டிக்காட்ட). |  |
| <code>+</code> | தரவு சுட்டியில் பைட்டை ஒவ்வொன்றாக அதிகரிக்கவும். |  |
| <code>-</code> | தரவு சுட்டியில் பைட்டை ஒவ்வொன்றாக குறைக்கவும். |  |
| <code>.</code> | தரவு சுட்டியில் பைட்டை வெளியிடவும். |  |
| <code>,</code> | உள்ளீட்டின் ஒரு பைட்டை ஏற்றுக்கொள்ளவும், தரவு சுட்டியில் அதன் மதிப்பை பைட்டில் சேமிக்கவும். |  |
| <code>[</code> | தரவு சுட்டியில் உள்ள பைட் பூஜ்ஜியமாக இருந்தால், அறிவுறுத்தல் சுட்டியை அடுத்த கட்டளைக்கு முன்னோக்கி நகர்த்துவதற்கு பதிலாக, பொருத்தமான கட்டளைக்குப் பிறகு அதை கட்டளைக்கு முன்னோக்கி நகர்த்தவும். |  |
| <code>]</code> | தரவு சுட்டியில் உள்ள பைட் அல்லாததாக இருந்தால், அறிவுறுத்தல் சுட்டியை அடுத்த கட்டளைக்கு முன்னோக்கி நகர்த்துவதற்கு பதிலாக, பொருத்தமான கட்டளைக்குப் பிறகு அதை மீண்டும் கட்டளைக்கு நகர்த்தவும் | } |
# பிரென்ஃப்ஃக்

## வரம்புகள் மற்றும் பயன்கள்

- டூரிங் முழுமைக் கோட்பாட்டின் படி இந்த நிரல்மொழி அமைக்கப்பட்டுள்ளது.
- கோட்பாட்டளவில் எந்தவொரு கணக்கிடக்கூடிய செயல்பாட்டையும் கணக்கிடவோ அல்லது வரம்பற்ற அளவு நினைவகத்திற்கான அணுகல் வழங்கப்பட்டால் வேறு எந்த கணக்கீட்டு மாதிரியையும் உருவகப்படுத்தவோ இம்மொழியால் முடியும்.
- பிரைன்ஃபக் நிரல்களைப் புரிந்துகொள்வது மிகவும் கடினம். எந்தவொரு லேசான பணிக்கும் கட்டளைகளின் சிக்கலான நீண்ட வரிசை தேவைப்படும்
- எந்தவொரு நிரலையும் எழுத இதைப் பயன்படுத்தலாம், ஆனால் நடைமுறையில் யாரும் பயன்படுத்துவதுஇல்லை, ஏனென்றால் இம்மொழி மிகக் குறைந்த சுருக்கமான வெளியீட்டையே வழங்குகிறது, மேலும் இதன் நிரல்கள் மிக நீளமாகவோ அல்லது சிக்கலாகவோ இருக்கும்.
# குட்டிக்கிருஷ்ண மாரார்

**குட்டிக்கிருஷ்ண மாரார்** (*Kuttikrishna Marar*) (14 ஜூன் 1900 - 6 ஏப்ரல் 1973) கேரளாவின் பட்டாம்பியில் பிறந்த ஒரு இந்திய எழுத்தாளர் மற்றும் இலக்கிய விமர்சகர் ஆவார். இலக்கிய விமர்சகத் துறையில் அவர் தவறாக உணர்ந்த எதையும் கேட்கத் தயங்கியதில்லை. இலக்கியத்தில் ஆராதனை மற்றும் பிரதிபலிப்புக்கு எதிர்ப்புக் காட்டவும் அவர் தயங்கவில்லை. பாரதபர்யதனம் குறித்த அவரது படைப்பு, மகாபாரதத்தை விமர்சன ரீதியாக ஆய்வு செய்து பல சிறப்புகளைப் பெற்றுத் தந்தது. ஐசிஎஸ்இ பாடத்திட்டத்தின் ஒரு பகுதியாக இது உள்ளது.
# குட்டிக்கிருஷ்ண மாரார்

## விருதுகள்

பட்டாம்பியில் உள்ள சமஸ்கிருத கல்லூரியிலிருந்து சாகித்திய சிரோன்மணி தேர்வில் தேர்ச்சி பெற்றார். கேரளா கலாமண்டலத்தில் சாகித்யாச்சாரியா பணியைத் தொடங்கினார். 15 ஆண்டுகளுக்கும் மேலாக அவர் மகாகவி வல்லத்தோள் நாராயண மேனனுடன் இருந்தார், மேலும் அவரது எழுத்துகளில் பலவற்றை வெளியிட்டார். 1938 முதல் 1961 வரையான காலப்பகுதியில் அவர் மலையாள நாளேடான மாத்ருபூமி புத்தகத்தின் பிழைதிருத்துபவராக (proofreader) இருந்தார். 1967 ஆம் ஆண்டில், பட்டாம்பி ஸ்ரீ நீலகண்ட சமஸ்கிருத கல்லூரியிலிருந்து ”சாகித்திய ரத்னம் விருது” மற்றும் திருப்புனித்தூரா சமஸ்கிருதக் கல்லூரியின் 'சாகித்திய நிபுணன்’ விருதினையும் பெற்றார். அவர் எம். பி. பால் விருது மற்றும் 1966 ஆம் ஆண்டு கேந்திர சாகித்திய அகாதமி விருது (மலையாளம்) பெற்றார்.  
மலையாளசைலி எனும் நூல் மலையாளமொழி பயணத்திற்கு உதவும் நம்பகமான நூல்களில் ஒன்றாகும். மாராரின் இன்னொரு முக்கியமான படைப்பான, மகாபாரதத்தின் காவியங்கள் மற்றும் முக்கிய நிகழ்வுகளின் பாரதபர்யதனம் (பாரத மூலம் பயணம்) மிக முக்கியத்துவம் வாய்ந்ததாகும். பாரதப் பர்யதனம், சாகித்தியசல்லாபம், தந்தகோபுரம், கைவிளக்கு (இலக்கிய விமர்சனங்களின் தொகுப்புகள்) இவரது இலக்கிய விமர்சனப் படைப்புகளாகும் மேலே உள்ளவற்றுடன், இலக்கிய விமர்சனங்களில் 19 க்கும் அதிகமான இவரது கட்டுரைகள் உள்ளன.  
ஏப்ரல் 6, 1973 இல் அவர் இறந்தார்
# புண்டல்கண்ட் முக்தி மோர்ச்சா

புண்டேல்கண்ட் முக்தி மோர்ச்சா (ஹிந்தி: बुन्देलखंड मुक्ति मोर्चा, Bundelkhand Liberation Front), இந்தியாவில் ஒரு அரசியல் கட்சி. திரைப்பட நட்சத்திரமான ராஜா பண்டேலா கட்சியின் தலைவர் ஆவார். ஒரு புண்டேகாந்த் மாநிலத்தை உருவாக்குவதற்கான போராட்டம் (இன்று உத்தரப் பிரதேசம் மற்றும் மத்தியப் பிரதேசத்தின் பகுதி). 2004 ஆம் ஆண்டு மக்களவைத் தேர்தலில் பன்டெலா ஜுன்ஸியில் ஒரு இந்திய தேசிய காங்கிரசில் டிக்கெட் போட்டார். புண்டேலாவுக்கு 104 584 வாக்குகள் கிடைத்தன).
# வட இந்தியக் குடைவரை

வட இந்தியக் குடைவரை
இந்தியாவில் மரம் மண் செங்கல் எனும் அழிந்துவிடும் பொருட்களை விடுத்து கல்லைக் கோயிலுக்குப் பயன்படுத்தும் முறை மெளாியா் காலத்தில் துவங்கியது. இயற்கையான குகைத் தளங்களை நாடி சமணத் துறவிகள் தங்கிய காலகட்டத்தில் ஆசீவகத் துறவிகளுக்காக பீகார் மாநிலத்தில் உள்ள பராபரா் குன்றுகளில் அசோகராலும் அவரது பேரன் தசரதனாலும் குடைவரைகள் தோற்றுவிக்கப்பட்டன. அவற்றுள் ஒன்று இந்த வட இந்தியக் குடவரை.
'''
ஹீனயான சைத்தியங்கள்'''  
மேற்குத் தொடா்ச்சி மலையில் நாசிக் நகாிலிருந்து சுமார் 200 கல் தொலைவிற்குள் எட்டு சைத்தியக்குழுக் குடைவரைகள் அமைந்துள்ளன.  
இவை உருவாக்கப்பட்ட கால அடிப்படையில் பாஜா கொண்டானே பிதல்கோரா அஜந்தா (எண்-10) பேஸ்தா அஜந்தா (எண்-9) நாசிக் கார்லே என்று வாிசைப்படுத்துவா். இவற்றில் முதல் நான்கு சைத்தியங்கள் கி.மு. இரண்டாம் நுாற்றாண்டையும் ஏனைய நான்கும் கி.மு. முதல் நுாற்றாண்டையும் சார்ந்தவையாகக் கருதப்படுகின்றன.  
**கொண்டானே குடைவரை**  
பாஜா சைத்தியங்களின் காலத்திற்குப்பின் குடையப்பட்டவை கொண்டானே குழுமச் சைத்தியங்களாகும். ராய்காட் மாவட்டத்தில் உள்ள இக்குடைவரைகளை அடைவது சிரமமான பணியாகும். எனினும் இதன் முகப்பு மிகவும் எழிலாந்ததாகும். பாஜாவில் உள்ள சைத்தியத்தின் முகப்பில் இரு கற்துாண்களுக்குப் பதிலாக மரத்துாண்களை நிறுவியமைக்கான அடையாளம் காணப்படுகிறது. கொண்டானே சைத்தியம் துாண்களின் ஒரு பகுதி கல்லிலேயே செதுக்கப்பட்டுள்ளது. வளா்ச்சி நிலையைக் காட்டுகிற இச்சைத்தியம் 62 அடி நீளமும் 26 அடி அகலமும் 28 அடி உயரமும் கொண்டது.
# எம். எஸ். நரசிம்மன்

**முதும்பை சேசாச்சலு நரசிம்மன்** (*Mudumbai Seshachalu Narasimhan*) (7 ஜூன் 1932 - 15 மே 2021) ஒரு இந்திய கணிதவியலாளர் ஆவார். எண் கோட்பாடு, இயற்கணித வடிவவியல், பிரதிநிதித்துவக் கோட்பாடு மற்றும் பகுதி வேறுபாடு சமன்பாடுகள் ஆகியவற்றில் இவரது கவனம் இருந்தது. சிக்கலான பன்மடங்குகளின் மீது திசையன் மூட்டைகளின் வேறுபட்ட வடிவியல் மற்றும் இயற்கணித வடிவவியலை இணைக்கும் கோபயாஷி-ஹிட்சின் கடிதப் பரிமாற்றத்திற்கான அடித்தளமாக இவரது பணி கருதப்படுகிறது. இவர் கணிதவியலாளர் சி. எஸ். சேஷாத்திரியுடன் இணைந்து பணியாற்றியதற்காக அறியப்பட்டார். இங்கிலாந்தின் அரச கழகத்தின் உறுப்பினர்களாக இருவரும் தேர்ந்தெடுக்கப்பட்டனர்.  
1990 இல் இந்தியாவின் மூன்றாவது உயரிய குடிமகன் விருதான பத்ம பூசண் இவருக்கு வழங்கப்பட்டது. 1975 இல் சாந்தி ஸ்வரூப் பட்நாகர் விருதைப் பெற்றவ. மேலும், அறிவியல் துறையில் கிங் பைசல் சர்வதேசப் பரிசைப் பெற்ற ஒரே இந்தியர் ஆவார்.
# எம். எஸ். நரசிம்மன்

## ஆரம்பகால வாழ்க்கை

நரசிம்மன் 1932 ஆம் ஆண்டு ஜூன் 7 ஆம் தேதி இன்றைய தமிழ்நாட்டில் உள்ள [[தண்டரையில் ஒரு கிராமப்புற குடும்பத்தில் ஐந்து குழந்தைகளில் மூத்தவராகப் பிறந்தார். இவரது குடும்பம் வட ஆற்காடு மாவட்டத்தைச் சேர்ந்தது. நாட்டின் கிராமப் பகுதியில் தனது ஆரம்பக் கல்விக்குப் பிறகு, தனது இளங்கலைக் கல்விக்காக சென்னைஇலயோலா கல்லூரியில் சேர்ந்தார். இங்கே இவர் பிரெஞ்சு ஜேசுட் பேராசிரியரான அருட்தந்தை சார்லஸ் ரேசினின் கீழ் படித்தார். மேலும் பிரெஞ்சு கணிதவியலாளரும் ஜியோமீட்டருமான எலி கார்டனின் கீழும் படித்தார். 1953 இல் தனது பட்டப்படிப்புக்காக மும்பையில் டாட்டா அடிப்படை ஆராய்ச்சிக் கழகத்தில் சேர்ந்தார். 1960 ஆம் ஆண்டு மும்பைப் பல்கலைக்கழகத்தில் எண் கோட்பாட்டின் பணிக்காக அறியப்பட்ட குமாரவேலு சந்திரசேகரன் ஆலோசனையின் கீழ் முனைவர் பட்டம் பெற்றார்.
- பத்ம பூசண் (1990)
- King Faisal International Prize for Science, 2006 (jointly with Simon Donaldson, Imperial College)
# வாப்கை (சட்டமன்ற தொகுதி)

| type= SLA
}}
**வாப்கை சட்டமன்ற தொகுதி** (*Wabgai Assembly constituency*) என்பதுஇந்தியாவின்மணிப்பூர் மாநிலத்திலுள்ள 60சட்டசபை தொகுதிகளில்ஒருதொகுதியாகஉள்ளது.
# வாப்கை (சட்டமன்ற தொகுதி)

## சட்டமன்ற உறுப்பினர்கள்

- 1974: ,ஹபிபர் ரஹ்மான்இந்திய தேசிய காங்கிரசு
- 1980: அப்துல் சலாம், சுயேட்சை
- 1984: மயாங்பம் மணிகர் சிங், சுயேட்சை
- 1990: மயாங்பம் மணிகர் சிங், இந்திய தேசிய காங்கிரசு
- 1995: அப்துல் சலாம், மணிப்பூர் மக்கள் கட்சி
- 2000: மயாங்பம் மணிகர்சிங், இந்திய தேசிய காங்கிரசு
- 2002: அப்துல் சலாம், இந்திய தேசிய காங்கிரசு
- 2007 : டாக்டர் உசாம்தீபன்சிங், இந்தியப் பொதுவுடைமைக் கட்சி
- 2012: பஜுர் ரஹீம், இந்திய தேசிய காங்கிரசு
# வாப்கை (சட்டமன்ற தொகுதி)

## இதனையும் காண்க

- தவுபல் மாவட்டம்
- வெளி மணிப்பூர் மக்களவைத் தொகுதி
# மயோட்டோபா

**மயாத்ரோபா** என்பது ஐரோப்பா மற்றும் வட ஆப்பிரிக்காவில், பூக்களின் மகரந்த சேர்க்கைக்கு உதவும் ஹோவர்ப்ளை பேரினத்தை சேர்ந்த பூச்சியாகும். ஒவ்வொரு ஆண்டும் மே முதல் செப்டம்பர் வரை மலர்களில் இவ்வண்டினைக் காண முடியும். இது பெரும்பாலும் மரத் தண்டுகளின் ஆழமற்ற அழுகிப் போகும் துளைகளில் உள்ள கரிம நீர்க்குழாயில் உள்ளபாக்டீரியாவையும் அதன்லார்வாக்களையும் உணவாக்கி கொள்கின்றன.
# மயோட்டோபா

## வகைகள்

- *M. florea* <small>(லின்னேயஸ், 1758)</small>
- *M. semenovi* <small>சிமிர்னோவ், 1925</small>
- *M. usta* <small>(வோலஸ்டன், 1858)</small>
# பாலையக் கோட்டை

**இந்தியா, தமிழ்நாடு, திருவாரூர் மாவட்டம், மன்னார்குடி வட்டத்தில்** பாலையக்கோட்டை கிராமம் அமைந்துள்ளது. இக்கிராமம் ஆறுகள், குளங்கள், நெல் மற்றும் வாழை ஆகியவை விளையும் வயல்வெளிகள் ஆகியவற்றால் சூழ்ந்துள்ளது.வடக்கு தெரு, தெற்கு தெரு, நடுத் தெரு, மேலத் தெரு, முதன்மை சாலைத் தெரு போன்ற தெருக்கள் இதில் உள்ளன.அனைத்துத் தெருக்களும் ஆற்றுப் படுகையை முடிவாகக் கொண்டிருப்பது இக்கிராமத்தின் சிறப்பாகும். இதன் வடபகுதியில் அருகில் மன்னார்குடி நகரமும் மேற்கில் திருமக்கோட்டை கிராமமும் காணப்படுகின்றன. இக் கிராம மக்கள் உலகளவில் பரவி அந்நிய செலாவணியை ஈட்டுபவர்களாக உள்ளனர்.குடும்பத்திற்கு ஒருவராவது வெளிநாட்டில் வேலை செய்பவர்களாக இருக்கின்றனர். அவர்களுள் அதிகம்பேர் சிங்கப்பூரில் உள்ளனர். ஆகவே, இந்தக் கிராமம் ' ' ' குட்டி சிங்கப்பூர் ' ' ' என்று அழைக்கப்படுகிறது.
# கருவிப்பெட்டி (கல்வியியல்)

**கருவிப்பெட்டி** என்பது கற்றல் கற்பித்தலில் ஒவ்வொரு பாடத்தலைப்பிற்கும் ஏற்றவாறு, ஒன்று அல்லது அதற்கு மேற்பட்ட ஊடகங்கள், பொருட்கள் மற்றும் கருவிகள் அனைத்தும் சேகரித்து வைக்கப்படும் பெட்டி ஆகும்.
# கருவிப்பெட்டி (கல்வியியல்)

## தயாரிக்கும் முறை

ஆசிரியர் பாடப்பொருளை அடிப்படையாகக் கொண்டு தனது கற்பித்தல் முறைக்கும், பயன்பாட்டிற்கும் ஏற்றவாறு தயாரித்து கொள்ளலாம்.
மாணவர்களை பொருட்களை சேகரிக்கும் பணியில் ஈடுபடுத்தலாம். அவ்வாறு மாணவர்களை ஈடுபடுத்தும் பொழுது, அவர்களுக்கு ஆர்வம் பெருகும், பொருட்களைச் சரியான முறையில் கையாளுவதற்கும், சேதம் விளைவிக்காமல் பாதுகாப்பதற்குமான பொறுப்புணர்வு ஏற்படும். சேகரித்து வைக்கக்கூடிய பொருட்கள் அனைத்தும் எளிதில் கிடைக்கக்கூடியாதாகவும், அதிக செலவில்லததாகவும் இருத்தல் நலம். ஒவ்வொரு பாடத்திலும் உள்ள ஒத்த திறன்களுக்கேற்ப பொருட்கள் சேகரிக்கப்பட்டிருப்பின், எல்லா பாடங்களிலும் இதனைப் பயன்படுத்தலாம்.
# கருவிப்பெட்டி (கல்வியியல்)

## சேகரித்து வைக்கப்படும் பொருட்கள்

- உண்மை பொருட்கள்
- மாதிரிப் பொருட்கள்
- புத்தகத் தொகுப்புகள்
- சிறுவர் கலைக்களஞ்சியங்கள்
- வரைபடங்கள்
- படங்கள் அடங்கிய தொகுப்புகள்
- தேசப்படங்கள்
- பூமி உருண்டை
- பொம்மலாட்டங்கள்
- சிறு சிறு சோதனைகளைச் செய்து காண்பிப்பதற்குத் தேவையான பொருட்கள்
- வரைக்கோட்டுப்படங்கள்
- சுருள்படங்கள்
- தலைமேல் படவீழ்த்திக்கான ஒளி ஊடுறுவும் தாள்கள்
- நழுவங்கள்
- ஒளி/ஒலி நாடாக்கள்
போன்ற அனைத்தையும் சேகரித்து வைக்கலாம்
# கருவிப்பெட்டி (கல்வியியல்)

## பயன்கள்

- மாணவர்களின் முழு பங்கேற்பைத் தூண்டுகிறது.
- பல்புலன்வழிக் கற்றல் மற்றும் தனியாகக் கற்றலை மேம்படுத்துக்கிறது.
- கற்றலை மகிழ்ச்சியுடையதாக மாற்றுகிறது.
- வரையறுக்கப்பட்ட கற்றல் நோக்கங்கள், குறிப்பிட்ட உபகரணங்கள் மூலம் விளக்கப்படுவதால் கற்றல் எளிமையாக்கப்படுகிறது.
# கருவிப்பெட்டி (கல்வியியல்)

## உசாத்துணைகள்

1. கற்றலை எளிதாக்குதலும் மேம்படுத்துதலும் (இரண்டாம் ஆண்டு), முனைவர் D.குமார், தமிழ்நாட்டுப் பாடநூல் கழகம், கல்லூரிச் சாலை, சென்னை-600 006, (2009), பக்கம்:8,9
1. கல்விநுட்பவியல், வளநூல், ஆசிரியர் கல்விப் பட்டயப் பயிற்சி, முனைவர்.அ.பன்னீர்ச்செல்வம், தமிழ்நாட்டுப் பாடநூல் கழகம், கல்லூரிச் சாலை, சென்னை-600 006, (2001), பக்கம்:47-59
1. செய்முறைப் பயிற்சி, வளநூல், ஆசிரியர் கல்விப் பட்டயப் பயிற்சி, முனைவர்.பி.எஸ். பாலசுப்ரமணியன், தமிழ்நாட்டுப் பாடநூல் கழகம், கல்லூரிச் சாலை, சென்னை-600 006, (2009), பக்கம்:79-117
# நெல் ஆய்வு நிலையம், திரூர்

**நெல் ஆராய்ச்சி நிலையம், திரூர்** (*Rice Research Station, Tirur*) இந்தியாவின் தமிழ்நாடு மாநிலம் திருவள்ளூர் மாவட்டம் செவ்வாப்பேட்டை சாலை அருகில் உள்ள திரூர் கிராமத்தில் அமைந்துள்ளது. திரூர் நெல் ஆராய்ச்சி நிலையம் தமிழ்நாடு வேளாண் பல்கலைகழகத்தின் ஆராய்ச்சி நிலையங்களுள் ஒன்றாகும்; மற்றுமொரு நெல் ஆராய்ச்சி மையம் அம்பாசமுத்திரத்தில் உள்ளது .
# நெல் ஆய்வு நிலையம், திரூர்

## வரலாறு

திருவள்ளுர் மாவட்டத்தில் உள்ள திரூர் பகுதியில் 15.85 எக்டேர் பரப்பளவில் இந்நெல் ஆராய்ச்சி நிலையம் தொடங்கப்பட்டது. 1942-ஆம் ஆண்டு நெல் பரிசோதனை நிலையமாக இது தொடங்கப்பட்டது. 1981-ஆம் ஆண்டு தமிழ்நாடு வேளாண் பல்கலைக்கழகத்தின் கட்டுப்பாட்டிற்குள் கொண்டு வரப்பட்டு 1982-ஆம் ஆண்டு நெல் ஆராய்ச்சி நிலையமாக பெயர் மாற்றம் செய்யப்பட்டது .
# நெல் ஆய்வு நிலையம், திரூர்

## இருப்பிடம்

திரூர் நெல் ஆராய்ச்சி நிலையம் சென்னை-அரக்கோணம் இரயில் பாதையில் அமைந்துள்ள செவ்வாப்பேட்டை சாலை என்ற தொடர்வண்டி நிலையத்திற்கு தெற்கே 1.5 கி.மீ. தொலைவிலுள்ள திரூர் குப்பம் என்ற கிராமத்தில் அமைந்துள்ளது; சென்னையிலிருந்து இதன் தொலைவு சுமார் சுமார் 35 கி.மீ. ஆகும்.
# நெல் ஆய்வு நிலையம், திரூர்

## முக்கியச் செயல்பாடுகள்

திரூர் நெல் ஆராய்ச்சி நிலையத்தின் முக்கியச் செயல்பாடுகளுள் சில:
- மேட்டு நிலம், மானாவாரி மற்றும் பாசன நிலங்களுக்கேற்ற அதிக மகசூல் தரும், தரமான நெல் இரகங்களை உருவாக்குதல்.
- களர், உவர் மற்றும் கடலோரப் பகுதிகளுக்கு ஏற்ற இரகங்களை உருவாக்குதல்.
- டி.கே.எம் 9, டி.கே.எம் 11 மற்றும் டி.கே.எம் (ஆர்) 12, ஏ.டி.ட்டி, 43, ஏ.டி.ட்டி (ஆர்) 45.ஆகிய ரகங்களுக்கு கரு மற்றும் வல்லுனர் விதைகளை உற்பத்தி செய்தல்.
- குலை நோய், துங்ரோ நோய், இலைகீறல் நோய், இலைமடக்குப்புழு மற்றும் கரு வண்டு எதிர்ப்பு இரகங்களை உருவாக்குதல்.
- திருவள்ளூர் மற்றும் காஞ்சிபுரம் மாவட்டங்களைச் சேர்த்த விவசாயிகளுக்கும், விரிவாக்க அலுவலர்களுக்கும் அவர்களின் தேவைகளை அறிந்து நிவர்த்தி செய்தல்.
# நெல் ஆய்வு நிலையம், திரூர்

## ஆராய்ச்சிகள்

இங்கு செய்யப்படும் ஆய்வுத் தலைப்புகளில் சில:
- தாவர இனப்பெருக்கம் மற்றும் மரபணுவியல்
- மண் அறிவியல்
- பயிர் வினையியல்
- வேளாண் பூச்சியியல்
- பயிர் நோயியல்
- வேளாண் பொறியியல்
# காஸ் விதி

இயற்பியலில், **காஸ் விதி** (Gauss' law) காஸ் பாய விதி என்றும் அறியப்படுகிறது. இவ்விதி, எந்தவொரு மூடிய பரப்பின் வழியே செல்லும் மின்புலப் பாயத்தையும், அப்பரப்பினுள் உள்ள மொத்த மின்னூட்டத்தையும் தொடா்புபடுத்துகிறது.  
இவ்விதி முதன்முதலில் 1773 ஆம் ஆண்டு ஜோசப்-லூயி லாக்ராஞ்சி என்பவரால் உருவாக்கப்பட்டது . பின்னா்,1813ஆம் ஆண்டில் கார்ல் ஃப்ரெடெரிக் காஸ் என்பவரால் பின்பற்றப்பட்டது. இரண்டு விதிகளும் நீள்வட்டத்தின் ஈா்ப்பின் பின்னணியில் உருவாக்கப்பட்டுள்ளது. காஸ் விதி மாக்ஸ் வெல்லின் நான்கு சமன்பாடுகளில் ஒன்றாகும். மாக்ஸ் வெல் சமன்பாடு மின்காந்தவியலின் அடிப்படையாகும். காஸ் விதி கூலும் விதியிலிருந்து வரவழைக்கப்படும். அதேபோல், கூலும் விதி காஸ் விதியிலிருந்தும் வரவழைக்கப்படும்.
# காஸ் விதி

## விளக்கம்

இவ்விதியின்படி, எந்தவொரு மூடிய பரப்பில் செயல்படும் மின்புலத்தின் மொத்த பாய மதிப்பு (Φ<sub>E</sub> ), அப்பரப்பில் உள்ள மொத்த மின்னூட்டத்தின் 1/ε<sub>0</sub> மடங்குக்குச் சமம்.
:<math>\Phi_E = \frac{Q}{\varepsilon_0}</math>  
இந்த மூடப்பட்ட கற்பனைப் பரப்பு காஸ்ஸியன் பரப்பு என்றழைக்கப்படுகிறது. S என்ற மூடிய பரப்பின் வழியே செல்லும் மின்புலப் பாயம் (E) பரப்பினுள் உள்ள மொத்த மின்னூட்டத்தின் மதிப்பை மட்டுமே சாா்ந்தது. ஆனால், அம்மின்னூட்டங்கள் அமைந்துள்ள இடத்தைச் சாா்ந்ததல்ல என காஸ் விதியிலிருந்து அறிகிறோம். பரப்புக்கு வெளியே உள்ள மின்னூட்டங்கள் மின்புலப் பாயத்திற்கு காரணமாவதில்லை.  
காஸ்விதி, இயற்பியலில் உள்ள பல்வேறு பகுதிகளில் உள்ள விதிகளுடன் நெருங்கிய கணித தொடா்பினைக் கொண்டது. உதாரணமாக காந்தவியலுக்கான காஸ் விதி மற்றும் ஈா்ப்பு விசைக்கான காஸ்விதி ஆகிய விதிகளுடன் நெருங்கிய கணித தொடா்பினைக் கொண்டுள்ளது. எந்தவொரு தலைகீழ் இருமடி விதியும் காஸ் விதியை போன்று உருவாக்கப்படலாம். காஸ் விதி, கூலும் விதியின் தலைகீழ் இருமதி விதிக்கு சமமாகும். அதே போல் ஈர்ப்பு விசைக்கான காஸ் விதி, நியுட்டனின் ஈா்ப்பு விதியின் தலைகீழ் இருமடிக்கு சமமாகும்.
# சீவல மாற பாண்டியர்

## சீவல மாற பாண்டியர்

தென்பாண்டி நாட்டை ஆண்டு வந்த குறுநில மன்னர்களுள் சீவல மாற பண்டியர் ஒருவர். இவர் பாண்டிய மரபினை சார்ந்தவர். இவருடைய தலைநகரமாக வீரவநல்லுர் என்ற இடம் அமைந்திருக்கிறது. இந்நகர் வீரைமாநகர் என்றும் வழங்கப்படும். நாடாளும் மன்னரான இவர் குடிமக்களின் அன்பு கொண்டு அரசாட்சி செய்ததுடன் அமையாது இராசை என அழைக்கப்பெரும் சங்கரநயினார் கோயில் என்ற திருத்தலதில் கோயில் கொண்டு எழுந்தருளியிருக்கும் சங்கரநாராயண சுவாமி என்ற இறைவனிடமும் தணியாத அன்பு கொண்டு வாழ்ந்து வந்தார்.  
நாட்டுப்பற்று,இறைப்பற்று இவற்றுடன் தீராத தமிழ்ப்பற்றும் கொண்டிருந்தார்.சங்கரநாராயணசுவாமி கோயிற்புராணம் என்ற பக்திச்சுவை ததும்பும் நூலின் பிற்பகுதி ஏழு சருக்கங்களையும் இச்சீவல மாறப்பாண்டியர் பாடியுள்ளான் என்ற செய்தி இவர் தமிழ் புலமைக்கு சான்றாக அமைகிறது. இந்நூலின் முதல் ஆறு சருக்கங்களை பாடியவர் முத்துவீரக்கவிராயர். சருக்கங்களில் இப்புலவர் நாட்டு சிறப்பையும் நகரச்சிறப்பையும் இறைவனின் திருவுருவச்சிறப்பையும் எடுத்து மொழிந்துள்ளார். நாடு நகர வருணனைப் பகுதியுள் முத்துவீரக்கவிராயரின் கற்பனை வளத்தையும் அணி நலனையும் சொல்லாட்சித்திறனையும் கண்டு களிக்கலாம்.  
இந்நூலின் பிந்திய ஏழு சருக்கங்களைப் பாடிய சீவலமாறப் பாண்டியர் இறைவனுடன் தொடர்புடய செய்திகளையும் புரான வரலாறுகளையும் கூறி மகிழ்கின்றார். இந்நூலின் பிற்பகுதியினை பாடிய சீவல மாறப் பாண்டியரின் காலம் கி.பி.பதிணெட்டாம் நூற்றாண்டு என்று அறிஞ்சர்களால் கருதப்பெறுகின்றது. நூலுள் இடம்பெறும் சாற்றுக் கவி சிறப்புப் பாயிரம் மூலம் சீவலமாறப்பாண்டியருக்கு காலத்தால் முற்பட்டவர் முத்துவீரக்கவிராயர் என்பது புலனாகின்றது. பண்டைய தமிழகத்தில் நாடாளும் தமிழ் மன்னர்கள் பலர் தமிழ் புலமையும் பெற்றிருந்தனர். அவ்வரிசையில் சீவல மாறப்பாண்டியரும் வைத்து எண்ணத்தக்கவராவார்.
# தொல்காப்பிய நுண்பொருட்கோவை

**தொல்காப்பிய நுண்போருட்கோவை ** இதன் ஆசிரியர் அரசஞ்சண்முகனார் ஆவார். இது தொல்காப்பிய ஆராய்ச்சியினால் தோன்றிய நூலாகும். உரையாசிரியர்கள் உரை வேற்றுமைகளை விளக்கி உண்மை உரை இதுவே எனத் தெளிவிக்குமாறு எழுந்த ஆராய்ச்சி நூலாகும். இந்நூல் (1903) ஆம் ஆண்டு மதுரைத் தமிழ்ச் சங்க திங்கள் இதழான செந்தமிழ் இதழின்] வழி வெளிவந்தது.
# தொல்காப்பிய நுண்பொருட்கோவை

## பார்வை நூல்

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.
# தேசிய கடல்சார் வரலாற்றுச் சங்கம்

**தேசிய கடல்சார் வரலாற்றுச் சங்கம்** (National Maritime Historical Society) என்பது ஐக்கிய அமெரிக்காவில் உள்ள ஒரு இலாப நோக்கற்ற அமைப்பு ஆகும். இச்சங்கம் வரலாற்று கப்பல்களைக் காப்பாற்றுவது மற்றும் கடல்சார் கல்வியை ஊக்குவிப்பது போன்ற செயல்களில் ஈடுபட்டுள்ளது.  
இச்சங்கம் காலாண்டு இதழ், கடல் வரலாறு, முதன் முதலில் 1972 ஆம் ஆண்டில் வெளியிடப்பட்டது. இது கடல் கலை மீதான கட்டுரைகள், சமகால மற்றும் வரலாற்று ரீதியான அம்சங்களைக் கொண்டுள்ளது; லீ ஷோரைப் பற்றிய வரலாற்றுக் கப்பல்கள், அவசியமான வரலாற்றுக் கப்பல்களுக்கு கவனம் செலுத்துகின்றன, கிட்ஸ் பிரிவின் கடல் வரலாறு, இது விவரங்கள் கடல் மற்றும் கடல் தொழில் வல்லுநர்கள் மற்றும் ரிச்சர்ட் ஜே. 2004 ஆம் ஆண்டிலிருந்து, பத்திரிகை இணையத்தில் கடல்சார் வரலாறு என்ற தலைப்பில் சீரியல்ஸ் சொலுஷன்ஸ் மற்றும் ஷிப்ட்ஐந்தெக்ஸ்.ஓ.ஆ நிறுவனத்தை நிறுவிய பீட்டர் மெக்கிராக்கின் வழக்கமான கட்டுரையில் சேர்க்கப்பட்டுள்ளது.
# 798 ரூத்

**798 ரூத்** (*798 Ruth*) என்பது சூரியனைச் சுற்றி வரும் ஒரு சிறிய கிரகம் ஆகும். செருமானிய வானியலாளர் மேக்சு உல்ஃப் 1914 ஆம் ஆண்டு நவம்பர் மாதம் 21 அன்று இதைக் கண்டுபிடித்தார். விவிலிய கதா பாத்திரம் ரூத் நினைவாக கிரகத்திற்கு இப் பெயரிடப்பட்டது.  
சக்திவாய்ந்த குறுங்கோள்கள் குடும்பத்தில் இதுவும் ஓர் உறுப்பினராகும். ஆதி குறுங்கோள்கள் மோதலின் விளைவாக உடைந்து 798 ரூத் என்ற இச்சிறு கிரகம் உருவாகியிருக்கலாம்
}}
# சன் பொறியியல் கல்லூரி

**சன் பொறியியல் கல்லூரி** தற்போது **அமிர்தா பொறியியல் கல்லூரி** இந்தியாவின் தமிழ்நாடு, கன்னியாகுமரி மாவட்டத்தில் நாகர்கோவில் எரச்சகுளத்தில் அமைந்துள்ள ஒரு முன்னாள் செயல்படாத பொறியியல் கல்லூரி ஆகும். ACP கல்வி அறக்கட்டளையால் 1999 இல் நிறுவப்பட்டது, இது மாதா அமிர்தானந்தமயி மடத்தால் கையகப்படுத்தப்பட்டு 2018 இல் மறுபெயரிடப்பட்டது. 2024 ஆம் கல்வியாண்டு முதல், இக்கல்லூரியில் உள்ள அனைத்து பட்டப் படிப்புகளும் படிப்படியாக மூடப்பட்டு, பின்னர் இந்த வளாகம் அமிர்தா விஸ்வ வித்யாபீடம் பல்கலைக்கழகத்தின் ஒரு பகுதியாக மாறியது.  
நாகர்கோவிலில் உள்ள இரச்சிகுளத்தில், 7 கி.மீ. வடகிழக்கில் அமைந்துள்ளது. கல்லூரி வளாகம் ஒரு ஏக்கர் நிலப்பரப்பில் 110 ஏக்கர் (0.45 கி.மீ. 2) உயரமான மலைப்பகுதியில் பரவியுள்ளது. 50,000 m2 க்கும் அதிகமான பகுதிகளில் விரிவுபடுத்தப்பட்ட விரிவுரை அரங்குகள், ஆய்வகங்கள், ஊழியர்கள் அறைகள், நூலகங்கள் மற்றும் பட்டறை ஆகியவை அடங்கும். , ME, எம் டெக், MCA & MBA.பாடத்திட்டங்கள்உள்ளன.
# சன் பொறியியல் கல்லூரி

## பாடத்திட்டங்கள் வழங்கப்பட்டன

வழங்கப்படும் பாடங்கள்ின் பட்டியல்
- மின்னணு மற்றும் தகவல் தொடர்பு பொறியியல்
- இயந்திர பொறியியல்
- தகவல் தொழில்நுட்பம்
- மின் மற்றும் மின்னியல் பொறியியல்
- கணினி அறிவியல் பொறியியல்
- சிவில் இன்ஜினியரிங்திகள்
வசதிகள்
ஆய்வக வசதிகள்<div>விடுதி வசதிகள்</div>
# அளவிடங்கான்

**அளவிடங்கான்** (*Alavidangan*) என்பது இந்தியாவின் தமிழ்நாட்டிலுள்ள சிவகங்கை மாவட்டம் இளையாங்குடி தாலுகாவில் இருக்கும் ஒரு நடுத்தர கிராமமாகும். 2011-ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இங்கு மொத்தம் 364 குடும்பங்கள் வசித்தன. கிராமத்தின் மக்கள் தொகை 1,278 ஆக இருந்தது. இம்மக்கள் தொகையில் 642 ஆண்கள் மற்றும் 636 பெண்கள் இருந்தனர்.  
கிராமத்தில் 0-6 வயதுடைய குழந்தைகளின் எண்ணிக்கை 92 ஆக இருந்தது. இது கிராமத்தின் மொத்த மக்கள் தொகையில் 7.20% ஆகும். அளவிடங்கான் கிராமத்தின் சராசரி பாலின விகிதம் 991 ஆக இருந்தது. இது தமிழ்நாட்டின் மாநில சராசரியான 996 என்பதை விடக் குறைவாகும். மக்கள் தொகை கணக்கெடுப்பின்படி இக்கிராமத்தின் குழந்தை பாலின விகிதம் 840 என்ற அளவில் தமிழக சராசரியான 943 என்பதைவிடக் குறைவாக இருந்தது.  
தமிழ்நாட்டுடன் ஒப்பிடும் போது கல்வியறிவு விகிதம் 2011 ஆம் ஆண்டில் 71.25% ஆகும். இது தமிழ்நாட்டின் கல்வியறிவு விகிதமான 80.09% என்பதைவிடக் குறைவாகும். மொத்த கல்வியறிவு பெற்றவர்களில் ஆண்களின் கல்வியறிவு 86.66% ஆகவும், பெண்களின் கல்வியறிவு விகிதம் 55.89% ஆகவும் இருந்தது.
# அளவிடங்கான்

## அமைவிடம்

அளவிடங்கான் சிவகங்கையிலிருந்து 45 கி.மீ. தொலைவிலும், இளையான்குடியிலிருந்து 14 கி.மீ.தொலைவிலும் சென்னையிலிருந்து 476 கி.மீ தொலைவிலும் அமைந்துள்ளது. விசவனூர், கல்லடிதிடல், கட்டனூர், முத்தூர், ஆக்கவயல் போன்ற கிராமங்கள் அளவிடங்கானைச் சுற்றி அமைந்துள்ளன. பரமக்குடி, இராமநாதபுரம், சிவங்கை, காரைக்குடி போன்ற நகரங்கள் இதனைச் சுற்றி அமைந்துள்ளன.
# அளவிடங்கான்

## முக்கிய கோவில்கள்

அளவிடங்கான் அருகாமையில் மாடக்கோட்டை முனீஸ்வரன் கோவில் அமைந்துள்ளது. அடைக்கலமாதா ஆலயம் அளவிடங்கானில் அமைந்துள்ளது.
# அளவிடங்கான்

## கல்வி

இங்கு அரசு தொடக்கப்பள்ளி ஒன்றும், அரசு உயர்நிலைப்பள்ளி ஒன்றும் செயல்பட்டு வருகிறது. இதில் அளவிடங்கானைச் சுற்றி உள்ள மாணவ,மாணவிகள் கல்வி பயில்கின்றனர்.
# அளவிடங்கான்

## முக்கிய தொழில்

- மிளகாய் சாகுபடி செய்தல்
- மல்லி, எள் சாகுபடி செய்தல்
- கரிமூட்டம் போடுதல்
# அளவிடங்கான்

## பேசும் மொழிகள்

இங்கு உள்ள மக்கள் தமிழ் மற்றும் ஆங்கிலம் பேசுகின்றனர்.
# கடல் கிளி

**கடற்கிளி** (*Puffin*) எனும் நீர் மூழ்கிப் பறவை, புவியின் துருவப் பகுதியாகிய ஆர்டிக் கடல் பகுதியில் வாழக் கூடிய நீர் பறவையாகும். இவை அல்சிடே குடும்பத்தில் இடம் பெறுகிறது. கடற்கிளிகள் கூட்டம் கூட்டமாக கடற்கரைப் பகுதி தீவுகளில் உள்ள பாறைகளின் முகடுகளில் காணப்படும்.
# கடல் கிளி

## கடல் கிளியின் வேறு பெயர்கள்

- பபின்
- சீசாமூக்கு பறவை
- போப்
# கடல் கிளி

## வகைகள்

- அட்லாண்டிக் கடற்கிளி
- கொம்புள்ள கடற்கிளி
- குஞ்சமுள்ள கடற்கிளி
# கடல் கிளி

## உடலமைப்பு

கடல் கிளியின் உடல் வலிமையானது, தலை பொியது, அலகு கிளிபோல பெரியதானது. மேலும் முக்கோண வடிவமும், ஒளிர் வண்ணமும் கொண்டது. இதன் அலகு நிறம் மாறக்கூடிய தன்மை கொண்டது. குளிர் காலத்தில் இளஞ்சாம்பல் நிறத்திலும், வசந்த காலத்தில் ஆரஞ்சு வண்ணத்திலும் அலகு காணப்படும்.
# கடல் கிளி

## இனப்பெருக்கம்

இனப்பெருக்க காலத்தில் ஆண் கடற்கிளியின் அலகு பல நிறங்கொண்டதாகக் காணப்படுகிறது. இக்காலத்தில் (சூன்,; சூலை) நிலப்பகுதியை நோக்கி வருகின்றன. பாறைகளில் உள்ள ஏறத்தாழ மூன்று முதல் ஆறு அடி பள்ளங்களிலும் பொந்துகளிலும் பெண் பறவைகள் முட்டை இடுகின்றன. ஆறு வாரங்களில் முட்டை பொாித்து குஞ்சு வெளிவருகிறது.
# கடல் கிளி

## தாய்ப் பறவை குஞ்சுகளைப் பேணுதல்

தாய்ப் பறவை ஏறத்தாழ பத்து சிறிய மீன்களை ஒரே தடவையில் வாயால் பிடித்து அலகில் அடுக்கி வைத்துக் கொண்டு குஞ்சு இருக்கும் இடத்தை நோக்கிப் பறந்து வரும். மீன் ஊட்டப்பட்டு, உடல் நன்கு வளர்ந்த ஆறு வாரங்களில் தாய் குஞ்சுகளை விட்டுச் சென்று விடும். குஞ்சுகள் உடல் மெலிந்து பறப்பதற்கான இறகுகள் வளரும் வரை காத்திருந்து பின்பு கடலை நோக்கிப் பறக்கத் தொடங்கும். இக்குஞ்சுகள் கடல் வாழ் உயிாிகளில் மீன்களை உணவாக உட்கொள்கின்றன.
# இன்னிசை இருநூறு

**இன்னிசை இருநூறு ** அறத்தினை உலகுக்கு உணர்த்த எழுதப்பெற்ற நூலாகும். இதன் ஆசிரியர் அரசஞ்சண்முகனார் ஆவார். இந்நூல் இருநூறு இன்னிசை வெண்பாக்களைக் கொண்டுள்ளது. இது மு.ரா. கந்தசாமி கவிராயரால் நடத்தப்பெற்ற விவேக பாநு இதழில் 1904 ஆம் ஆண்டு முதல் வெளிவந்தது. தனி நூலாக ஆக்கித் தருமாறு பலர் கேட்டுக் கொண்டதற்கு ஏற்ப கவிராயரே 01- 07- 1913 இல் தம் வெளியீடாக இந்நூலை வெளியிட்டார். இந்நூல் சண்முகனாரது அற நெஞ்சத்தைப்ப் புலப்படுத்தும் கட்டளைக் கல் எனப்படுகிறது.
# இன்னிசை இருநூறு

## நூலின் தொடக்கம்

*நன்னெறி என்னும் கடலினின்று அறிவு என்னும் நாழியால் முகந்துகொள்ளப்பட்டது இவ்வின்னிசை வெண்பா * என்று கூறி நூலினைத் தொடங்குகிறார்.
# இன்னிசை இருநூறு

## அதிகாரங்கள்

ஈந்நூல் * வாழ்த்து * முதல் * மேல் கீழியல்பு * ஈறாக இருபது அதிகாரங்களைக் கொண்டுள்ளது. மேலும், அதிகாரம் ஒன்றுக்கு பத்து பாக்களைக் கொண்டுள்ளது
# இன்னிசை இருநூறு

## பாடல் எண் 11

''' மெய்யறிவன் நூலின் விதித்த விலக்கிய  
செய்தலும் செய்யா விடலும் திகழ்அறன்  
மைதீர் மனநாவால் காயத்தால் வாய்ப்பன  
செய்கஎஞ் ஞான்றுந் தெரிந்து '''  
இப்பாடல் அறத்தின் இலக்கணத்தைக் கூறுகிறது.
# இன்னிசை இருநூறு

## பார்வை நூல்

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.
# தென் கொரியாவில் சுற்றுலா

**தென் கொரியாவில் சுற்றுலா ** (*Tourism in South Korea*) என்பது
கொரியா குடியரசின் தென் கொரியாவில் சுற்றுலாத் துறையை குறிக்கிறது. 2012 ஆம் ஆண்டில், 11.1 மில்லியன் வெளிநாட்டு சுற்றுலா பயணிகள் தென் கொரியாவுக்கு வருகை தந்தனர், இது உலகின் 20 வது மிக அதிக பார்வையுடைய நாட்டையும், ஆசியாவில் 6 வது இடத்தையும் பார்வையிட்டது.  
பெரும்பாலான கொரியர்கள் அல்லாத சுற்றுலாப் பயணிகள் கிழக்கு ஆசியா மற்றும் தைவான் மற்றும் அமெரிக்கா போன்ற வட அமெரிக்கா விலிருந்து வருகிறார்கள். உலகெங்கிலும் உள்ள நாடுகளில் "கொரிய அலை" என்று அழைக்கப்படும் கொரிய பிரபலமான கலாச்சாரத்தின் புகழ் சுற்றுலா பயணிகளின் வருகையை கணிசமாக அதிகரித்துள்ளது.  
தென் கொரியாவில் 16 உலக பாரம்பரிய தளங்கள் உள்ளன, இதில் சாங்தியோக்குங் அரண்மனை, நம்ஹான்சாங் மற்றும் ஹ்வாசோங் கோட்டை ஆகியவை அடங்கும்.சியோல் பார்வையாளர்களுக்கான முக்கிய சுற்றுலா தலமாகும்; சியோலுக்கு வெளியே உள்ள பிரபலமான சுற்றுலா தலங்களில் முக்கிய கடற்கரை நகரமான பூசன், சியோராக்-சான் தேசிய பூங்கா, கியோங்ஜுவின் வரலாற்று நகரம் மற்றும் துணை வெப்பமண்டல ஜெஜு தீவு ஆகியவை அடங்கும்.
# தென் கொரியாவில் சுற்றுலா

## வரலாறு

கடந்த காலங்களில், தென் கொரியர்கள் வெளிநாடுகளுக்குச் செல்ல வாய்ப்பில்லை, கொரியப் போர் மற்றும் அதைத் தொடர்ந்து ஏற்பட்ட பொருளாதாரச் சிக்கல்கள் மற்றும் வெளிநாட்டுப் பயணத்திற்கான அரசாங்கக் கட்டுப்பாடுகள், அரசாங்க வணிகங்களில் வெளிநாடுகளுக்குச் செல்வது போன்ற குறுகிய காரணங்களுக்காக மட்டுமே பாஸ்போர்ட் வழங்கப்பட்டது. , தொழில்நுட்ப பயிற்சி மற்றும் பல. 1960 களில் இருந்து, வெளிநாட்டுப் பயணக் கட்டுப்பாடுகள் மற்றும் ஒழுங்குமுறைகள், வெளிநாட்டு நாணயக் கழிவுகள் வெளிநாடுகளுக்குச் செல்வதைத் தடுக்க தொடர்ந்து மதிப்பாய்வு செய்யப்பட்டுள்ளன. எவ்வாறாயினும், 1980 களில், தென் கொரியா சமூகத்தின் உலகமயமாக்கலுக்கு ஏற்ப சர்வதேச பயணத்தின் தாராளமயமாக்கல் நடைபெறத் தொடங்கியது. அப்போதிருந்து, தென் கொரியர்கள் சுதந்திரமாக வெளிநாடுகளுக்குச் செல்ல முடிந்தது.  
நவீன தென் கொரியர்களின் பரபரப்பான வாழ்க்கை முறை, குடும்பம் அல்லது நண்பர்களுடன் விடுமுறைக்கு தியானம் செய்வதில் சிரமங்களுக்கு வழிவகுத்தது மற்றும் ஒரு நபர் குடும்பங்கள் அதிகரிப்பது, தென் கொரியர்களின் எண்ணிக்கையில் தனியாகப் பயணம் செய்வதற்கு பங்களித்துள்ளது. எனவே, தென் கொரியாவிற்கு அருகில் உள்ள இடங்களின் புகழ் அதிகரித்து வருகிறது, அங்கு தென் கொரியர்கள் குறுகிய விடுமுறைக்கு தனியாக செல்லலாம். 2016 ஆம் ஆண்டு விமான டிக்கெட் பகுப்பாய்வு முடிவுகளின்படி, தென் கொரியர்களுக்கான சிறந்த வெளிநாட்டு இலக்கு ஒசாகா ஆகும், அதைத் தொடர்ந்து பாங்காக் மற்றும் டோக்கியோ உள்ளன. மேலும், ஒசாகா, டோக்கியோ மற்றும் சாங்காய் ஆகியவை தென் கொரியர்களுக்கு அதிக மறு வருகை விகிதங்களைக் கொண்டுள்ளன. இருப்பினும் இலன்டன், பாரிசு மற்றும் உரோம் போன்ற ஐரோப்பிய இடங்கள் புவியியல் தூரம், விலையுயர்ந்த விமானக் கட்டணம் மற்றும் அதிக செலவுகள் காரணமாக மறு வருகை மதிப்பீட்டில் குறைந்துள்ளன.
# தென் கொரியாவில் சுற்றுலா

## கொரிய சுற்றுலாத் துறை

தென் கொரிய சுற்றுலாத் துறையின் பெரும்பகுதி உள்நாட்டு சுற்றுலாவால் ஆதரிக்கப்படுகிறது. நாட்டின் பரந்த அளவிலான ரயில்கள் மற்றும் பேருந்துகளின் வலையமைப்பு உள்ளது. சர்வதேச சுற்றுலாப் பயணிகள் முதன்மையாக ஆசியாவின் அருகிலுள்ள நாடுகள் அல்லது பிராந்தியங்களில் இருந்து வருகிறார்கள். ஜப்பான், சீனா, ஹாங்காங் மற்றும் தைவான் ஆகிய நாடுகள் சேர்ந்து மொத்த சர்வதேச சுற்றுலாப் பயணிகளின் எண்ணிக்கையில் 75% ஆகும்..  
கொரியா நான்கு தனித்தனி பருவங்களைக் கொண்டுள்ளது, ஒவ்வொன்றும் தனித்துவமான மற்றும் அழகிய இயற்கைக்காட்சிகள். வசந்த காலத்தில், ஃபோர்சிதியா, செர்ரி மலரும், அசயலா மற்றும் பல மலர்கள் முழு பூக்கும் உள்ளன. கோடை காலத்தில், மக்கள் கடற்கரையில் தங்கள் விடுமுறை அனுபவிக்க கடற்கரையில் பயணம்; இலையுதிர் காலத்தில், மலைகள் மெல்லிய இலைகளின் கவர்ச்சியைக் கவர்ந்தன; மற்றும் குளிர்காலத்தில், நிலம் பனி மூடப்பட்டிருக்கும்.
# தென் கொரியாவில் சுற்றுலா

## கொரிய சுற்றுலாத் தொழில்

ஜப்பான், சீனா, ஆங்காங் மற்றும் தைவான் ஆகியவை மொத்தம் 75% சர்வதேச சுற்றுலா பயணிகள். கூடுதலாக, கொரிய அலை தென்கிழக்கு ஆசியா மற்றும் இந்தியாவிலிருந்து அதிக எண்ணிக்கையிலான சுற்றுலா பயணிகளைக் கொண்டிருக்கிறது.  
கொரியா சுற்றுலா அமைப்பு (KTO) 2013 ல் இந்தியாவிலிருந்து 100,000 வருகையை இலக்காகக் கொண்டுள்ளது.கொரியா சுற்றுலா அமைப்பு (KTO) , புது தில்லி அலுவலகம் கொரியா சுற்றுலா அமைப்பின் (KTO) இந்திய அலுவலகம் 2008 ஆம் ஆண்டு மே மாதம் புது டில்லியில் நிறுவப்பட்டது, இது கொரியாவை சுற்றுலாப்பயணமாக ஊக்குவிப்பதற்காகவும், கொரியாவிற்கு வருகை தரும் இந்திய வெளிநாட்டவர்களுக்கும் ஊக்கமளிக்கவும் உருவாக்கப்பட்டது. குர்கானில் அமைந்துள்ள KTO இந்தியா அலுவலகம், பயண-தொடர்பான, தொலைதொடர்பு மற்றும் மின்னஞ்சல் வினவல்கள் பற்றிய பயண தொடர்பான தகவல்களை கையாளுகிறது. KTO இன் இந்தியா அலுவலகமானது எங்கள் சாலைகள், தயாரிப்பு பயிற்சி, நுகர்வோர் நடவடிக்கைகள் மற்றும் நடைபயிற்சி இந்தியர்கள் ஆகியவற்றின் போது தகவல் பிரசுரங்களை விநியோகிக்கிறது.
# செக்கக்குடி

**செக்கக்குடி** (*Sekkakudi*) என்பது தமிழ்நாட்டின் சிவகங்கை மாவட்டம், தேவகோட்டை வட்டத்தில் அமைந்துள்ள ஒரு கிராமம் ஆகும்.
# செக்கக்குடி

## அமைவிடம்

செக்கக்குடி சிவகங்கையிலிருந்து 40 கி.மீ. தொலைவிலும், தேவகோட்டையிலிருந்து 24 கி.மீ. தொலைவிலும் அமைந்துள்ளது.காரைக்குடி, தேவகோட்டை, பரமக்குடி, சிவகங்கை மற்றும் காளையார்கோவில் இதன் அருகில் உள்ள முக்கிய நகரங்கள் ஆகும். கீழஉச்சாணி, மேலஉச்சாணி, இராதானூர், சருகணி மற்றும் திருவேகம்பத்தூர் இதன் அருகில் உள்ள கிராமங்கள் ஆகும்.
# செக்கக்குடி

## கல்வி

இங்கு புனித ஜோசப் மேல்நிலைப் பள்ளி அமைந்துள்ளது.
# செம்பின்

Zembin (உருசியம்: Земблин, போலிய: Ziemblin) என்பது பெல்கிறேஸ்ஸின் பெர்சோவ் மாவட்டத்தில் ஒரு இடம்
# சுதர்லேண்ட் அருவி

**சுதர்லேண்ட் அருவி** என்பது நியூசிலாந்தின், தெற்குத் தீவின் மில்போர்ட் அருகில் உள்ளது. இது 580 மீட்டர் (1,904 அடி) உயரத்தில் இருந்து கீழே விழுகிறது. இந்த அருவி நியூசிலாந்தில் உள்ள மிக உயரமானஅருவிஎன்று நம்பப்படுகிறது.எனினும், பிரவுன்அருவி 843 மீட்டர் (2,766 அடி) உயர மலைப் பகுதியில் இருந்து வழிந்து சற்றுத் தள்ளி கீழே விழுகிறது.  
அருவியில் விழும் தண்ணீர் மூன்று அடுக்கு அருவிகளாக உள்ளது, மேலே உள்ளது 229 மீட்டர் உயரம், நடுவில் உள்ளது 248 மீட்டர், அடியில் 103 மீட்டர் உயரம் கொண்டது. செங்குத்து உயரம் என்றால் 480 மீட்டரும், சாய்வுத் தொலைவு என்றால் 580 மீட்டர் நீளம் உடையதாக உள்ளது. இதன் பொருள் அருவி சுமார் 56 பாகையில் வழிகிறது.  
சுதர்லேண்ட் அருவியின் அடிவாரமானது மில்ஃபோர்ட் ட்ராக்கில் க்வின்டின் பப்ளிக் ஷெல்டரிலிருந்து 90 நிமிடங்கள் (திரும்ப) நடைப்பயண தொலைவில் உள்ளது.
# ஜே. ஹேமச்சந்திரன்

**ஜே. ஹேமச்சந்திரன்** (*J. Hemachandran*; நவம்பர் 10, 1932 - பிப்ரவரி 8, 2008) ஒரு இந்திய அரசியல்வாதி மற்றும் தொழிற்சங்கவாதி ஆவார். தமிழ்நாட்டில் இந்தியப் பொதுவுடமைக் கட்சியின் (மார்க்சிசம்) முன்னணி ஆளுமையாக இருந்தார். 1980, 1984, 1989 மற்றும் 2001இல் திருவட்டாறு தொகுதியில் இருந்து தமிழ்நாடு சட்டப் பேரவைக்குத் தேர்ந்தெடுக்கப்பட்டார். அவர் சட்டமன்றத்தில் சிபிஐ (எம்) குழுவின் தலைவராக பணியாற்றினார்.